Exqrch/javanese-Komodo-pixelgpt huggingface dataset:
Pengadilan Militer Internasional kanggo Timur Jauh sing digawe Sekutu ing tanggal 3 Mei 1946, dipungkasi kanthi ukuman gawe sawetara pimpinan Jepang sing terbukti salah nindakake Kadurjanan perang
Ing taun 1947, Jepang nggunakake Konstitusi Jepang sing anyar
Adhedhasar konstitusi anyar, Jepang ditunjuk minangka negara sing nganut faham pasifisme lan prioritasake praktik demokrasi liberal
Pendudukan AS ing Jepang resmi dipungkasi ing taun 1952 kanthi ditandatanganine Prajanjian San Francisco
Sanajan mangkono, pasukan AS isih njaga basis-basis penting ing Jepang, utamane ing Okinawa
PBB resmi nampa Jepang dadi anggota ing taun 1956.
Sawise Perang Donya II, Jepang ngalami pertumbuhan ekonomi sing cepet, lan Jepang dadi kekuatan ekonomi paling gedhe nomer loro ing donya, kanthi rata-rata pertumbuhan prodhuk dhomèstik bruto 10% per taun suwene patang dekade
Pertumbuhan ekonomi Jepang sing cepet dipungkasi ing wiwitan taun 1990an sawise tibane ekonomi gelembung
Jepang dumunung ing 30°LU-47°LU lan 128°BT-146°BT, dene geografise Jepang ing antarane Asia lan Samodra Pasifik
Wates wewengkone Jepang ing sisih elor-kulone yaiku Supitan Korea, ing sisih lor Sagara Okhtosk, ing sisih wetan Samudera Pasifik, lan ing sisih kidule Sagara Cina Kidul lan Laut Filipina.Jepang kapérang saka 6.852 pulo ing pesisir Pasifik Asia
Udakara luwih saka 3.000 km (1.900 mil) saka wétan-kidul mangulon saka Sagara Okhotsk nganti Sagara China Wétan
Lima pulo utama wiwit saka sisih lor tekan kidul, yaiku Hokkaido, Honshu (pulo paling gedhé dhéwé), Shikoku, Kyushu lan Okinawa
Kapuloan Ryukyu, kalebu Okinawa, yaiku ranté kauploan ing sisih kidul Kyushu
Kapuloan Nanpō ana ing sisih kidul lan wétan saka pulau-pulau utama Jepang
Bareng, dhèwèké asring dikenal minangka Kapuloan Jepang
Ing taun 2019, wilayah Jepang gedhene udakara 377.975.24 km2 (145.937.06 sq mi)
Jepang duwe garis pantai paling dawa nomer enem ing saindenging jagad (29.751 km (18.486 mi))
Amarga akeh pulau sing jarake adoh banget, Jepang duwe Zona Ekonomi Eksklusif paling gedhe nomer wolu ing jagad iki sing ndunungi 4.470.000 km2 (1.730.000 sq mi)
Udakara 73 persen Jepang iseh alas-alasan, pegunungan lan ora cocog kanggo panggunaan pertanian, industri utawa perumahan
Akibate, zona sing bisa dihuni, utamane ing wilayah pesisir, duwe kepadatan penduduk sing akeh banget
Jepang yaiku salah sawijining negara sing paling padhet ing donya
Kira-kira 0,5% saka total wilayah Jepang direklamasi (umetatechi)
Proyek ing pungkasan abad kaping 20 lan awal abad kaping 21 kalebu pulo-pulo buatan kaya ta Bandara Internasional Chubu Centrair ing Teluk Ise, Bandara Internasional Kansai ing tengah Teluk Osaka, Surga Laut Yokohama Hakkeijima lan Kutha Marina Wakayama
Jepang rawan Lindhu, tsunami lan gunung geni amarga Jepang ana ing sadawane Cincin Geni Pasifik
Jepang dadi negara sing nduwe risiko bencana alam paling dhuwur nomer 15 ing sadonya sing diukur ing Indeks Risiko Sedunia 2013
Jepang nduwe 111 gunung geni aktif
Lindhu gedhe, asring nyebabake tsunami, kedadeyan kaping pirang-pirang ing saben abad
Lindhu Tokyo ing taun 1923 niwaske luwih saka 140.000 wong
Lindhu gedhe paling anyar yaiku Lindhu Gedhe Hanshin 1995 lan Lindhu Tōhoku 2011, sing nyebabake tsunami gedhe
Iklim Jepang akehe duweni iklim sedheng nanging beda-beda gumantung wilyahe saka lor nganti kidul
Wilayah paling lor, Hokkaido, duwe iklim bawana lembab, mongso adhem seng adem lan dawa sarta musim panas seng anget nganti sejuk
Curah udan ora deres banget, nanging pulo kasebut biasane nggawe tumpukan salju seng jero ing musim adhem
Ing wilayah Laut Jepang ing pesisir kulon Honshu, angin musim adhem Lor-kulon nggawa salju gedhe nalika ing musim adhem
Ing mangsa panas, wilayah kasebut kadang ngalami suhu sing panas banget amarga foehn.
Dataran tinggi tengah duwe iklim bawana lembab sing khas ing pedalaman, seng duweni beda gedhe antarane suhu ing musim panas lan musim adhem
Pegunungan ing wilayah Chūgoku lan Shikoku nglindungi Sagara Pedalaman Seto saka angin mangsan, saengga nggawa cuaca sejuk ing sajrone taun
Pesisir Pasifik nduwe iklim subtropis lembab saengga ngalami musim salju sing luwih sejuk kanthi salju seng kadang midun lan musim panas sing panas lan lembab amarga angin mangsan saka kidul-wétan
Pulo Ryukyu lan Nanpō duwe iklim subtropis, kanthi musim adhem sing luwih anget lan mangsa panas sing panas banget
Curah udan deres banget, luwih-luwih nalika musim rendheng
Suhu rata-rata mangsa adhem ing Jepang yaiku lan suhu rata-rata mangsa panas yaiku
Suhu paling dhuwur sing pernah diukur ing Jepang yaiku , kacathet tanggal 23 Juli 2018
Mangsa udan diwiwiti ing wiwitan Mei ing Okinawa, lan pindhah menyang sisih Lor nganti tekan Hokkaido ing pungkasan Juli
Ing pungkasan mangsa panas lan wiwitan mangsa gugur, topan asring nggawa udan deres
Miturut Kementerian Lingkungan Hidup udan deres lan munggahe suhu nyebabake sawetara masalah ing industri pertanian lan ing papan liya
Jepang duwe sangang wilayah alas ekologi sing nggambarake iklim lan geografi ing pulo kasebut
Kasedhiya wiwit alas subtropis lembab ing Pulo Ryūkyū lan Bonin, nganti alas campuran ing daerah iklim ing pulo-pulo utama, nganti alas konifer ing daerah mangsa adhem sing adhem, ing sisih lor
Jepang duwe luwih saka 90.000 spesies satwa, kalebu bruwang coklat, monyet Jepang, asu rakun Jepang, tikus lapangan gedhe Jepang, lan salamander raksasa Jepang
Jaringan taman nasional sing gedhe wis digawe kanggo nglindhungi wilayah flora lan fauna sing penting uga 37 situs lahan basah Ramsar
Papat situs wis katulis ing Daftar Warisan Dunia UNESCO amarga nilai alam sing luar biasa
Ing periode pertumbuhan ekonomi sing cepet sawise Perang Donya II, kabijakan lingkungan disepeleke dening pamrentah lan perusahaan industri, asile, polusi lingkungan nyebar ing taun 1950an lan 1960an
Nanggepi saya gedhene kekhawatiran, pamrentah nggawe sawetara undang-undang perlindungan lingkungan ing taun 1970
Krisis lenga ing taun 1973 uga ndorong panggunaan energi kanthi efisien amarga Jepang kekurangan sumber daya alam
Ing taun 2020, luwih saka 22 pembangkit listrik tenaga batu bara direncanakake dibangun ing Jepang, sawise mateni armada nuklir Jepang sawise bencana nuklir Fukushima 2011
Jepang rangking nomer 20 ing Indeks Kinerja Lingkungan 2018, sing ngukur komitmen negara kanggo kelestarian lingkungan
Jepang yaiku pengasil emisi karbon dioksida paling gedhe kaping lima ing donya
Minangka tuan omah lan panandha tangan Protokol Kyoto 1997, Jepang duwe kewajiban kanggo nyuda emisi karbon dioksida lan njupuk langkah-langkah liyane kanggo ngatasi perubahan iklim
Ing taun 2020 pamrentah Jepang ngumumake target netralitas karbon ing taun 2050
Masalah lingkungan saiki kalebu polusi udara kutha (NOx, partikulat ingkang tersuspensi, lan racun), manajemen limbah, eutrofikasi banyu, konservasi alam, perubahan iklim, manajemen bajan kimia lan kerja sama internasional kanggo konservasi
Jepang yaiku negara kesatuan lan monarki konstitusional sing kekuwatane Kaisar mung diwatesi dadi peran seremonial
Kekuwatan eksekutif dicekel dening Nayakotama Jepang lan Kabinet, sing kedaulatane dicekel dening masarakat Jepang
Naruhito yaiku Kaisar Jepang saiki sing munggah Tahta Krisan ing taun 2019, sawise nggenteni bapake Akihito.
Badan legislatif Jepang yaiku Diet Nasional, ingkang kabentuk parlemen rong kamar
Badan iki kalebu Dewan Paheman Asor kanthi cacahe 465 kursi, dipilih kanthi pemilihan umum saben patang taun utawa dibubarake, lan Dewan Paheman Luhur ingkang cacahe uga 245 kursi, sing anggota sing dipilih saben nem taun pisan
Ana hak pilih kanggo wong diwasa luwih saka 18 taun, kanthi pamungutan suoro rahasia kanggo kabeh kantor sing dipilih
Nayakotama minangka kepala pamrentah duwe kekuwatan kanggo milih lan nolak Menteri Negara, lan dhèwèké ditunjuk dening kaisar sawise dipilih saka anggota Diet
Yoshihide Suga yaiku nayakotama Jepang saiki ingkang kapilih ing pemilihan nayakotama Jepang taun 2020
Secara historis politik jepang dipengaruhi karo hukum Tiongkok, sistem hukum Jepang berkembang sacara mandiri ing sajrone periode Edo liwat teks kaya "Kujikata Osadamegaki"
Nanging, wiwit pungkasan abad kaping 19, sistem hukum biasane adhedhasar saka hukum perdata Eropa, utamane Jerman
Ing taun 1896, Jepang nggawe hukum perdata adhedhasar Bürgerliches Gesetzbuch Jerman, sing tetep berlaku lan dimodifikasi sawise Perang Donya II
Konstitusi Jepang, sing diadopsi ing taun 1947, yaiku konstitusi paling tuwa sing durung diowahi nganti saiki ing donya
Hukum Perundhang-undhang diwiwiti saka ing badhan legislatif, lan konstitusi negesake supaya kaisar ngumumake undang-undang sing disahake dening Diet tanpa menehi kekuwatan kanggo nglawan undang-undang
Badan utama hukum Jepang diarani "Six Codes" utawa Nem Hukum
Sistem pengadilan Jepang dipérang dadi patang tingkat dhasar: Pengadilan Asor lan telung tingkat pengadilan andhap
Jepang dipérang dadi 47 prefektur, sing masing-masing diawasi karo gubernur lan legislatif sing dipilih
Ing tabel ing ngisor iki, prefektur diklompokaké miturut wilayah: Hubungan luar negri
Jepang dadi anggota PBB wiwit taun 1956, Jepang yaiku salah sawijining negara G4 sing pengin dadi anggota permanen ing Dhéwan Kaamanan PBB
Jepang yaiku anggota saka G7, APEC, lan "ASEAN Plus Three", uga dadi peserta ing KTT Asia Wétan
Jepang nandatangani pakta keamanan karo Australia ing wulan Maret 2007 lan karo India ing Oktober 2008
Jepang dadi negara pendonor pambiyantu pembangunan nomer lima paling gedhe ing donya, kanthi nyumbang US$ 9,2 milyar ing taun 2014
Ing 2017, Jepang duwe jaringan diplomatik kaping lima paling gedhe ing saindenging jagad
Jepang duwe hubungan ekonomi lan militer sing cedhak karo Amerika Serikat
Amerika Serikat dadi pasar utama ekspor Jepang lan sumber impor Jepang, Amerika Serikat uga duwe komitmen kanggo mbela negara kasebut, kanthi nggawe basis militer ing Jepang
Sawise Jepang kalah ing Perang Dunia II, Kapuloan Mariana Lor sing dikuasai Jepang dadi dikuasai Amerika Serikat
Hubungan Jepang karo Korea Selatan sacara historis ora kuwat amarga tindakane Jepang ing Korea nalika jaman kolonial Jepang, utamane babagan masalah Ianfu
Ing 2015, Jepang setuju kanggo ngrampungake perselisihan babagan Ianfu karo Korea Selatan kanthi menehi permintaan maaf lan mbayar dhuwit kanggo wanita sing isih urip
Ing taun 1990an minat ing budaya Korea ing Jepang saya nambah, utamane ana ing babagan panganan, lelungan, lan Piala Donya
Penyebaran Gelombang Korea ing wiwitan taun 2000an (diarani gelombang hanryu utawa kanryu ing Jepang) nyepetake tren iki, contone serial televisi Korea Winter Sonata
Jepang dadi importir utama musik Korea (K-pop), televisi (K-drama), lan produk budaya liyane
Jepang duwe sawetara perselisihan wilayah karo tangga teparo
Jepang nglawan kontrol Ruslan ing Pulo Kuril Kidul, sing dikuwasani Uni Soviet ing taun 1945.
Nglawan kontrol Korea Kidul ing Liancourt Rocks sing diakoni Korea Kidul nanging ora ditampa amarga diklaim Jepang
Jepang negesake hubungan sing ora apik karo China lan Taiwan babagan Kapuloan Senkaku lan status Okinotorishima
Jepang dadi negara Asia nomer loro paling dhuwur ing Indeks Perdamaian Global
Jepang dadi salah sawijining negara paling gedhe ing donya babagan anggaran militer
Militer negara kasebut (Pasukan Bela Diri Jepang) diwatesi dening Pasal 9 Konstitusi Jepang, sing nolak hak Jepang kanggo ngumumake perang utawa nggunakake kekuwatan militer ing perselisihan internasional
Militer dipimpin dening Menteri Pertahanan, lan utamane kalebu Angkatan Darat Bela Diri Jepang, Angkatan Laut Bela Diri Jepang, lan Angkatan Udara Beli Diri Jepang
Angkatan Laut Bela Diri Maritim dadi peserta rutin latihan maritim RIMPAC
Penyebaran pasukan menyang Irak lan Afghanistan dadi panggunaan militer Jepang ing jaban jepang kaping pisanane wiwit Perang Dunia II
Pamrentah Jepang wis nggawe perubahan babagan kebijakan keamanan sing kalebu pembentukan Dewan Keamanan Nasional, adopsi Strategi Keamanan Nasional, lan pangembangan Pedoman Program Pertahanan Nasional
Ing wulan Mei 2014, Nayakotama Shinzō Abe ujar manawa Jepang pengin ngeculake pasife sing wus dipertahanke wiwit pungkasan Perang Dunia II lan njupuk tanggung jawab seng luwih akeh kanggo keamanan regional
Ketegangan anyar-anyar iki, utamane karo Korea Lor lan Cina, nyebabake debat babagan status JSDF lan hubungane karo masarakat Jepang
Keamanan domestik ing Jepang utamane diwenehake dening departemen kepolisi prefektur, ing sangisoré pengawasan Badan Polisi Nasional
Minangka badan koordinator pusat kanggo Departemen Kepolisian Prefektur, Badan Kepolisian Nasional dikelola dening Komisi Keamanan Publik Nasional
Tim Serangan Khusus kalebu unit taktis kontra terorisme tingkat nasional sing kerja sama karo Pasukan Anti Senjata Api tingkat teritorial lan Pasukan Pelawan Terorisme-NBC
Kajaba iku, ana Panjaga Pantai Jepang sing njaga perairan teritorial jepang
Penjaga pesisir ngawasi sagara ing sekitaran Jepang lan nggunakake upaya pengawasan lan kontrole tumprap penyelundupan, tindak pidana lingkungan laut, perburuan, pembajakan, kapal mancing asing sing ora sah, lan imigrasi ilegal
Hukum Kontrol Senjata Api lan Pedhang ketat ngatur kepemilikan senjata, pedhang lan gaman liyane kanggo rakyat sipil
Miturut Kantor PBB babagan Narkoba lan Kadurjanan, ing antarane negara-negara anggota PBB liyane, tingkat kedadeyan kriminal ganas kaya ta rajapati, penculikan, kekerasan seksual lan perampokan sithik banget ing Jepang
Ekonomi Jepang dadi ekonomi nasional nomer telu paling gedhe ing donya, sawise Amerika Serikat lan Cina, ing babagan PDB nominal, lan dadi ekonomi nasional paling gedhe nomer papat ing donya, sawise Amerika Serikat, Cina lan India, ing babagan paritas daya tuku
Ing taun 2019, utang negara Jepang kira-kira ana 230 persen saka produk domestik bruto tahunan, lan dadi sing paling gedhe saka negara liya
Ing taun 2019, tenaga kerja Jepang ana kira-kira 67 yuta tenaga kerja
Jepang duwe tingkat pengangguran sing sitik, udakara 2,4 persen
Udakara 16 persen populasi Jepang ana ing sangisore garis kemiskinan ing taun 2017
Ekspor Jepang gunggunge 18,5% saka PDB ing taun 2018
Ing taun 2019, pasar ekspor utama Jepang yaiku Amerika Serikat (19,8 persen) lan China (19,1 persen)
Ekspor utamane yaiku peralatan transportasi, kendaraan bermotor, produk besi lan baja, semikonduktor lan suku cadang
Pasar impor utama Jepang ing taun 2019 yaiku Cina (23,5 persen), Amerika Serikat (11 persen), lan Australia (6,3 persen).
Impor utama Jepang yaiku mesin lan peralatan, bahan bakar fosil, bahan pangan, bahan kimia, lan bahan baku kanggo industri
Jepang dadi nomer 29 saka 190 negara ing indeks kegampangan nindhakake bisnis ing taun 2019
Jepang uga duwe sektor koperasi sing gedhe, kanthi telu saka sepuluh koperasi paling gedhe ing saindenging jagad, kalebu koperasi konsumen paling gedhe lan koperasi pertanian paling gedhe ing donya
Jepang duweni peringkat duwur ing babagan daya saing lan kebebasan ekonomi
Peringkat nomer enem ing Laporan Daya Saing Global kanggo 2015–2016
Sektor pertanian Jepang nyumbang udakara 1,2% saka total PDB negara
Mung 11,5% lahan Jepang sing cocok kanggo ditandur
Amarga kurang lahan sing bisa ditanduri, sistem terasering digunakake kanggo pertanian ing wilayah cilik
Negara iki ngasilake salah sawijining asil panen paling dhuwur ing saindenging jagad, kanthi tingkat swasembada pertanian udakara 50%
Sektor pertanian cilik Jepang, uga disubsidi lan dilindhungi
Ana kekuatiran babagan pertanian amarga para petani saya tuwa lan angel golek penerus
Jepang ana ing urutan kaping pitu ing jagad in babaan tonase iwak sing dicekel lan nangkep 3.167.610 metrik ton iwak ing 2016, mudhun saka rata-rata tahunan 4.000.000 ton sajrone dasawarsa sadurunge
Jepang nduweni salah sawijining armada mancing paling gedhe ing saindenging jagad lan nyumbang meh 15% saka tangkapan global, iki nyebabake kritik yen mancing ing Jepang nyebabake stok iwak kaya ta tuna dadi suda
Jepang uga nuwuhake kontroversi kanthi ndhukung mancing komersial paus
Jepang duwe kapasitas industri sing gedhe lan dadi omah kanggo sawetara "produsen kendaraan bermotor, alat mesin, logam baja lan logam nonferrous, kapal, bahan kimia, tekstil, lan panganan olahan paling gedhe lan paling maju sacara teknologi"
Sektor industri Jepang nyumbang udakara 27,5% PDB
Sawetara perusahaan industri utama Jepang kalebu Canon Inc., Toshiba lan Nippon Steel
Hasil produksi negara kasebut dadi nomer telu paling dhuwur ing saindenging jagad
Jepang minangka produsen mobil nomer telu paling gedhe ing saindenging jagad lan dadi omah saka Toyota, perusahaan mobil paling gedhe ing saindenging jagad
Industri galangan kapal Jepang ngadhepi persaingan saka Korea Selatan lan China; inisiatif pamrentah taun 2020 ngidentifikasi sektor iki minangka target peningkatan ekspor
Sektor jasa Jepang nyumbang kira-kira 70% saka total output ekonomi ing taun 2019
Perbankan, ritel, transportasi, lan telekomunikasi minangka industri utamane, kanthi perusahaan kayata Toyota, Mitsubishi UFJ, NTT, ÆON, Softbank, Hitachi, lan Itochu sing kalebu salah sawijining sing paling gedhe ing saindenging jagad
Jepang narik udakara 31,9 yuta turis internasional ing taun 2019
Kanggo pariwisata lumebu, Jepang ana ing peringkat nomer 11 ing jagad ing taun 2019
Laporan Daya Saing Pariwisata 2017 menggonke Jepang ana ing peringkat 4 saka 141 negara, lan sing paling dhuwur ing Asia
Jepang yaiku salah sawjining negara sing unggul ing riset ilmiah, utamane ing ilmu alam lan teknik.
Negara kasebut rangking nomer rolas ing antarane negara paling inovatif ing Indeks Inovasi Bloomberg 2020 lan kaping 13 ing Indeks Inovasi Global ing taun 2021, munggah saka 15 ing taun 2019
Miturut produk domestik bruto, anggaran riset lan pangembangan Jepang minangka sing paling dhuwur nomer loro ing donya, kanthi 867.000 peneliti nuduhake anggaran riset lan pangembangan 19 triliun yen ing taun 2017
Negara iki wis ngasilake rong puluh loro pamenang Nobel ing salah siji fisika, kimia utawa kesehatan, lan telung medali Fields.
Praseodimium Praseodymium ( /ˌpreɪzioʊˈdɪmiəm/ utawa /ˌpreɪsioʊˈdɪmiəm/) iku unsur kimia kanthi simbul Pr lan nomer atom 59
Pirsani informasi ngenani Praseodimium ing KamusWiki.
Rodhiyum Rodium utawa Rhodium ( /ˈroʊdiəm/) iku unsur kimia kanthi simbul Rh lan nomer atom 45
Pirsani informasi ngenani Rodhiyum ing KamusWiki.
Antiglobalisasi Antiglobalisasi iku sawijining istilah kang umum dipigunaaké kanggo maparaké sikap politis wong-wong lan golongan kang nentang prajanjian dagang global lan lembaga-lembaga kang ngatur perdagangan antarnegara contoné Organisasi Perdagangan Dunia (WTO)
"Antiglobalisasi" dianggep déning sapérangan wong minangka obahan sosial, samuntara liyané nganggep minangka istilah umum kang nyakup sapérangan obahan sosial kang béda-béda
Apa waé maksudé, para pangikut dimanunggalaké ing perlawanan marang ékonomi lan sistem perdagangan global saiki, kang miturut wong-wong mau ngikis lingkungan urip, hak-hak buruh, kadhaulatan nasional, donya katelu, lan akèh jalaran-jalaran liyané
Nanging, wong-wong kang dicap "antiglobalisasi" asring nulak istilah iku, lan luwih seneng nyebut awake dhéwé minangka Obahan Kaadilan Global, Obahan Saka Kabèh Obahan utawa sapérangan istilah liyané.
Néoliberalisme Seri Pulitik #ALIH Néoliberalisme sing uga dikenal minangka paham ékonomi neoliberal ngacu ing filosofi ékonomi-pulitik sing ngurangi utawa nulak campur tangan pamaréntah ing ékonomi dhomèstik
Paham iki nduwé fokus ing métodhe pasar bébas, wewates sithik marang prilaku bisnis lan hak-hak milik pribadi
Ing kawicaksanan manca nagari, neoliberalisme kenceng gandhèngané karu pambuka pasar manca nagari liwat cara-cara pulitis, migunakaké tekanan ékonomi, diplomasi, lan/utawa intervènsi militèr
Pambukaan pasar ngrujuk ing perdagangan bébas
Néoliberalisme kanthi umum gegandhèngan karo tekanan pulitik multilateral, liwat manéka warna kartel panglolaan perdagangan kadidéné WTO lan Bank Donya
Iki njalari kurangé wewenang papréntahan tekan titik minimum
Néoliberalisme liwat ékonomi pasar bébas kasil neken intervènsi pamaréntah (kadidéné paham Keynesianisme), lan mlangkah suksès ing tuwuhing ékonomi sakabèhé
Kanggo ngundhakaké efisiensi korporasi, néoliberalisme ngupaya kanggo nulak utawa ngurangi kebijakan hak-hak buruh kadidéné upah minimum, lan hak-hak daya tawar kolektif liyané
Néoliberalisme wewalikan karo sosialisme, proteksionisme, lan environmentalisme
Sacara dhomèstik, iki ora langsung lelawanan kanthi prinsip karo poteksionisme, nanging sok migunakaké iki minangla piranti tawar kanggo ngglembuk nagara liya kanggo mbukak pasaré
Néoliberalisme asring dadi alangan kanggo perdagangan adil lan obahan liyané sing nyengkuyung hak-hak buruh lan kaadilan sosial sing kuduné dadi prioritas gedhé dhéwé ing gayutan internasional lan ékonomi.
Konflik Konflik asalé saka basa Latin "configere" kang tegesé silih gebuk
Sacara sosiologis, konflik ditegesaké minangka siji prosès sosial antarané loro utawa luwih wong (bisa uga golongan) ing ngendi salah siji pihak ngupaya nyingkiraké pihak liyané kanthi ngancuraké utawa nggawé supaya ora nduwé daya
Konflik bias dumadi jalaran bédaning ciri-ciri kang digawa individu ing siji interaksi
Bebédan-bebédan mau ing antarané nyangkut ciri fisik, kepinteran, pengetauan, adat istiadat, kayakinan, lan liya-liyané
Kanthi digawané ciri-ciri individual ing interaksi sosial, konflik wujud situasi kang wajar ing saben masarakat lan ora ana siji waé masarakat kang ora naté ngalami konflik antar anggotané utawa karo golongan masarakat liyané, konflik mung bakal ilang bebarengan karo ilangé masarakat iku dhéwé
Konflik tetentangan karo integrasi
Konflik lan integrasi lumaku minangka siji siklus ing masarakat
Konflik kang kakontrol bakal ngasilaké integrasi
Kosok balèné, integrasi kang ora sampurna bisa nyiptakaké konflik.
Gennep Gennep iku "gemeente" ing propinsi Limburg, Walanda
Gennep iku papané ing ngendi Kali Maas lan Kali Niers tumunggal dadi siji
Kutha iki wis suwé banget riwayaté lan papan iki wis ana sadurungé bangsa Romawi teka
Jeneng Gennep iki dijupuk saka siji basa Keltik "Ganapja", panggonan tumunggaling rong kali iki.
Inflasi Ing èlmu ékonomi, inflasi punika satunggiling prosès ningkatipun reregi kanthi umum lan teras kémawon (kontinu)
Kanthi tembung sanès, inflasi ugi wujud prosès mandhaping nili valuta kanthi kontinu
Inflasi punika prosès saking satunggilipng prastawa, sanès inggil-asoring tingkat regi
Tegesipun, tingkat regi ingkang dipunanggep inggil dèrèng tamtu nedahaken inflasi
Inflasi dipunanggep dumadi manawi prosès minggahing regi dumadi teras lan silih prabawa
Istilah "inflasi" ugi dipunpigunaaken kanggé ngartosaken paningkatan cumawisipun arta ingkang sok kapirsani minagka jalaran ningkatipun regi
Wonten kathah cara kanggé ngukur tingkat inflasi, kalih ingkang paling asring dipingunaaken inggih punika CPI lan GDP Deflator
Inflasi saged dipungolongaken dados tigang golongan, inggih punika inflasi ènthèng, sedheng, awrat, lan hiperinflasi
Imigrasi Imigrasi punika pepindhahan tiyang saking satunggiling nagari-bangsa ("nation-state") nuju nagari sanès, ing pundit tiyang punika sanès warga nagari
Imigrasi ngrujuk ing pepindhahan kanggé netep permanèn ingkang dipunlampahi dmening imigran, éwadéné turis lan pandhateng kanggé jangka wekdal cekak boten dipunanggep imigran
Éwadéné makaten, migrasi pegawé musiman (limrahipun kanggé periode kirang saking satunggal taun) asring dipunanggep minangka wangun imigrasi
PBB nginten wonten kirang langkung 190 yuta imigran internasional ing taun 2005, kirang langkung 3% saking populasi donya
Sisanipun netep ing nagara wiyosanipun piyambak utawi nagari panerusipun
Éwadéné migrasi manungsa sampun dumados maéwu-éwu taun, konsèp modhèren imigrasi, khususipun ing abad kaping 19, kakait kaliyan perkembangan nagari-bangsa kanthi kriteria kawarganagaraan ingkang cetha, paspor, pangawasan wewatesan permanèn, sarta hukum kawarganagaraan
Kawarganagaraan saking siji nagari maringi hak-hak mirunggan marang pandunung nagara kasebat, sauntawis para imigran dipunwatesi déning hukum imigrasi
Nagari-bangsa ndamel imigrasi dados siji isu pulitik; per dhéfinisi Nagari-bangsa punika tanah air siji bangsa ingkang dipuntengeri déning pepadhan ètnis lan utawi budaya, éwadéné imigran gadhah ètnis lan budaya ingkang bènten
Perkawis puniki sok njalari siji kategangan sosial, xenofobia, lan konflik idhèntitas nasional ing kathah nagari majeng
Otoritas imigrasi ing Indonésia: